PF-07321332 (nirmatrelvir) / ritonavir (denumire comercială Paxlovid) este compus din antiviralul nirmatrelvir (denumirea din SUA) – un inhibitor de protează care blochează activitatea proteazei SARS-CoV-2 3CL, o enzimă necesară pentru replicarea virusului și ritonavir, un alt antiviral, care se administrează cu rol de a încetini metabolizarea primului, permițând un efect de inhibare enzimatică mai lung.
Paxlovid (eficacitatea din studiul EPIC-HR utilizată în aprobarea UE): 1.039 de pacienți au primit Paxlovid și 1.046 de pacienți au primit placebo, iar dintre acești pacienți, 0,8% care au primit Paxlovid (8 din 1039) au fost spitalizați sau au decedat pe parcursul a 28 de zile de urmărire, comparativ cu 6,3% (66 din 1046) dintre pacienții cărora li s-a administrat placebo. Astfel, eficacitatea generală considerată este de 88%. În grupul care a primit Paxlovid nu a fost înregistrat niciun deces, iar în grupul placebo au fost înregistrate 12 decese.